ועדת הפנים והגנת הסביבה, כנסת 19, פרוטוקול מספר 65, 2013-07-08 10:15

מירי רגב: בוקר טוב לכולם, אנחנו פותחים את ועדת הפנים והגנת הסביבה של הכנסת בדיון בסוגיית תאגידי המים וחלוקת דיבידנדים.

מירי רגב: זה דיון מספר שלוש, אם אני לא טועה – נמצא פה מר עינב, ברוך הבא; ראש עיריית קרית-גת שיזם את הדיון, נמצא כאן גם נציג מאבן יהודה, רחובות, קריית ביאליק, ירון מזוז.

מירי רגב: נתניה אמורים גם להגיע, הם היו בדיון שעבר ואמרו לי שהם אמורים להגיע, ורעננה.

מירי רגב: הדיון הזה הוא דיון המשך בסוגיית חלוקת דיבידנדים של תאגידי המים.

מירי רגב: זה לא סוד, אמרתי ואני חוזרת ואומרת שצריך לבטל את תאגידי המים.

<ישראל עינב: הממשלה החליטה משהו אחר.

מירי רגב: אני יודעת.

מירי רגב: אני אומרת את דעתי כיושבת-ראש ועדת הפנים, אני עדיין לא מייצגת את - - -

<ישראל עינב: את בעצם תוקפת את הממשלה.

מירי רגב: אני יודעת.

מירי רגב: בנושא תאגידי המים זה לא סוד, אמרתי את דעתי מספר פעמים, שצריך לבטל את תאגידי המים.

מירי רגב: בעיני זה לא נכון שהאזרח משלם כל כך הרבה כסף על מים, אבל הממשלה החליטה אחרת וכך האוצר, ואני מבינה שגם פעם בחוק ההסדרים הולכים לצמצם את תאגידי המים - דבר שבעיני, שוב, יביא למצב של חוסר קשר עם האזרח, מצב שהאזרחים פונים אל ראש העיר כשיש בעיה של מים ולא אל התאגיד.

מירי רגב: ראש העיר הוא ראש עיר נבחר, הוא זה שאמור בסוף לתת את התשובות לאזרח כשהתאגיד בעצם לא מבצע את תפקידו כראוי, אבל שוב, זוהי סוגיה, זה יבוא לכנסת, גם צמצום תאגידי המים, זה יגיע לוועדה הרלוונטית, אני אהיה שם, אני אגיד את אמירתי בסוגיה הזאת ואני אנסה להשפיע.

<ישראל עינב: אבל את בעד הצמצום, אני מבין, בכל מקרה.

מירי רגב: אני באופן עקרוני חושבת שהצמצום הופך אותנו לברוני מים.

מירי רגב: אני חושבת שצריך לבטל את תאגידי המים, אני חושבת שצריך להחזיר את המצב לקדמותו, לצבוע תקציב בנושא תשתיות.

מירי רגב: לא יכול להיות שהיום, אפילו הערק כבר מתחיל לעלות כמו המים – הערק והמים, חוץ מהוויסקי, חוץ מקולה אולי – זה מצב שהוא בלתי אפשרי.

מירי רגב: שלום לך, חבר הכנסת יעקב אשר, אני גם אתן לך כמובן להתייחס.

יעקב אשר: שלום וברכה.

יעקב אשר: לא, אבל הסיכום שאת עושה – את עושה סיכום על מה היה לנו, אז אני רוצה להגיד את דעתי גם מה היה.

מירי רגב: לכן, אני אומרת שתאגידי המים יצרו מציאות בלתי אפשרית, ועובדה היא שכשיש ערים שבהן לא מחוברים לתאגידי המים, האזרחים משלמים פחות כסף על מים.

מירי רגב: אבל שוב, אנחנו לא מקיימים כרגע דיון על תאגיד המים, אנחנו רוצים לקיים דיון המשך בעניין הקריטריונים.

מירי רגב: רשות המים באה לראשי הערים, אמרתם להם – מי שיצטרף לתאגיד מים, אנחנו נחלק דיבידנדים.

מירי רגב: עכשיו אתם רוצים לשנות את כללי המשחק, תוך כדי המשחק, ולכן הבאתי את משרד המשפטים, שיבוא ויגיד האם ניתן לשנות את הכללים תוך כדי משחק, האם אפשר לשנות פתאום את ההחלטות שניתנו לראשי ערים, ואם כן – זה מסר מאוד ברור לגבי ההמשך, בעיקר עכשיו לפני חוק ההסדרים, האם אנחנו הולכים להבטיח משהו לראשי ערים, ובעוד חצי שנה לשנות את זה כי ככה מותר וככה אפשר.

מירי רגב: ואז, ראש עיר עומד מול האזרחים שלו, ומה הוא אומר להם?

מירי רגב: שינו את כללי המשחק?

מירי רגב: זה מעניין את התושב שלו אם שינו את כללי המשחק?

מירי רגב: לכן, אני מבקשת את ההתייחסות של משרד המשפטים בעניין הזה.

מירי רגב: משרד האוצר נמצא פה – טוב שאתה נמצא פה – אבל אם אני לא אקבל תשובות מספיק טובות מרשות המים, אתה תתייחס לעניין.

מירי רגב: חבר הכנסת יעקב אשר, ממש משפט, אחר כך אני רוצה לעבור לאבירם, לירון וליול, שביקשו ונרשמו.

יעקב אשר: לא רבים המקרים שבהם אני בחלק חולק על היושבת-ראש הנמרצת שלנו, אבל גם אמרתי את זה בישיבות אחרות.

יעקב אשר: אני חושב שתאגידי המים כן עשו שינוי, ועשו שינוי מבורך.

יעקב אשר: לגבי כן צמצום או לא צמצום, נדון בזה אחר כך, אבל אני חושב שאפשר יהיה להוזיל את המים לאזרחים גם כשיהיו תאגידי מים, ואני רוצה לומר את זה גם כראש עיר וגם ברשויות אחרות, שתאגידי המים עשו את פעולתם.

יעקב אשר: הנושא של הדיון היום, אולי אחד הדברים שבהם אני מתחיל לפחד להגיד שתאגידי המים הם בסדר זה בגלל מה שקרה כאן, במיוחד בולט בנושא של קרית-גת, ואני חושב שזה גם בולט במקומות אחרים, אבל כאן זה ממש בולט.

יעקב אשר: אי-אפשר, יש דברים שמוצא שפתיך תשמור.

יעקב אשר: היה דבר מסוים שעליו עירייה בנתה תוכנית, התאגיד בנה את התוכנית, הגיעה תוצאה טובה, יש אפשרות לתת את הדיבידנדים, אין החלטה אחרת להוריד מים או משהו אחר.

יעקב אשר: לא עוצרים את התהליך באמצע תהליך, ולכן העניין הזה לדעתי הוא קריטי, בכלל לדעת אם הכוונה שלכם בתאגידים בהמשך היא להשתלט בצורה כזאת על התאגידים, והעירייה לגמרי יוצאת מהתמונה.

יעקב אשר: אם העירייה לגמרי יוצאת מהתמונה, איבדתם גם את התאגידים – שאני תומך בהם, וישראל יודע כמה אני תומך ואני גם הייתי זה שהרים תאגיד תוך שלושה חודשים בצורה מוצלחת ביותר – אבל, מה שאתם עושים עכשיו זו טעות.

יעקב אשר: לדעתי, הישיבה הזאת צריכה לקחת שתי דקות, תודיעו שאתם חוזרים בכם משינוי הכללים תוך כדי הכללים, ומה שייקבע בחוק ההסדרים לגבי הלאה, ייקבע.

מירי רגב: בסדר, זה ברור.

מירי רגב: מאה אחוז.

מירי רגב: ראש עיריית קרית-גת, בבקשה.

<אבירם דהרי: בהמשך למה שאמר ראש העיר לשעבר יעקב אשר, שהוא היום חבר כנסת, יש פה דבר מדהים, פשוט מדהים.

<אבירם דהרי: אני הבאתי לכאן נתונים של מה עשתה מועצת רשות המים בכוונת מכוון – בכוונת מכוון – כדי לשחוק את הרווח של תאגיד המים.

<אבירם דהרי: אתה הנציג של משרד המשפטים?

<זמר בלונדהיים: כן.

<אבירם דהרי: תקשיב טוב מה אני אומר לך.

<אבירם דהרי: כדי לשחוק את הרווח של תאגיד המים.

<אבירם דהרי: יש לך עותק ממה שאני מקריא?

<זמר בלונדהיים: כן.

<אבירם דהרי: לקחו את תאגיד המים של קרית-גת ואמרו שהחל מינואר 2013, כיוון שהוא תאגיד טוב, העלו לו את המחירים שהוא משלם למקורות ב-37%.

<אבירם דהרי: אז אולי באמת המחירים של המים עלו – ההפקה, מקורות, צריך לדאוג לכל החברים, אולי – אבל מה הם עשו למשל למי שקמה, שזה חולון, אור יהודה, בית דגן?

<אבירם דהרי: הם הורידו את המחיר שהתאגיד הזה משלם ב-32%.

<אבירם דהרי: הורידו.

<אבירם דהרי: בואו נלך לבת-ים.

<אבירם דהרי: בת-ים, הורידו ב-31%; מניב ראשון לציון, הורידו ב-17%, 18%; מודיעין, הורידו ב-18%, וכך זו הדרך.

<אבירם דהרי: ואת התאגיד של קרית-גת, שהממונה יחד עם מועצת רשות המים מסרבים בכל תוקף – כשיש לו 37 מיליון שקלים בתזרים מזומנים, בקופה יושב – מסרבים בכל תוקף כי לא ברור להם לגבי היציבות, לא ברור להם ההשקעות והסיפורים.

<אבירם דהרי: אנחנו כבר מנהלים ישיבה שלישית – שלישית – עדיין לא זז.

<אבירם דהרי: נהפוך הוא.

<אבירם דהרי: מה קרה?

<אבירם דהרי: כדי להגן על עצמם – דרך אגב, כבר אין תביעה, השופט החליט לסלק על הסף – אז עכשיו יש שלושה שבועות שהם לא יכולים לטעון שום תביעה, עד שנגיש את הערעור וגם נגיש תביעה במקביל.

מירי רגב: אם אין תביעה אז הם יכולים להתייחס לעניין.

<אבירם דהרי: לא, השופט אמר – למה אתם נותנים סעד הצהרתי?

<אבירם דהרי: תבקשו את הנזק.

<אבירם דהרי: אבל הוא לא מבין שרק הנזק מתגבש – הנזק זה עשרה מיליון ועוד עשרה מיליון ועוד 12 – אבל לא נדבר על זה עכשיו.

מירי רגב: בוא נדבר עכשיו ספציפית על העניין הזה.

<אבירם דהרי: אבל כרגע כל הסיפורים שיש בית-משפט, אין דבר כזה עכשיו, אז אפשר לדבר על זה.

<אבירם דהרי: ויש ליקויים, אבל לא הפעילו את הצו, כמו שהיועץ המשפטי אמר בדיון השני.

<אבירם דהרי: אבל, הם לא יענו, הם גם לא ידברו, זה גם לא יעניין אף אחד, ויעבור עוד דיון, ושוב יעשו זילות.

<אבירם דהרי: שמעתי את הממונה אומר ליושבת-ראש הוועדה – את יודעת, אני מקיים החלטות ממשלה.

<אבירם דהרי: החלטות ממשלה זה פטור ממס על הדיבידנד, זה החלטת ממשלה, גברתי היושבת-ראש.

<אבירם דהרי: את זה הוא לא מקיים.

<אבירם דהרי: לא רק שהוא לא מקיים, בעזות-מצח הוא לא מקיים.

<אבירם דהרי: אמרתי – אולי מדובר פה באיזה גאון, מטאור שנחת לנו והוא יודע הרבה דברים.

<אבירם דהרי: אמרתי – אז אולי כבודו ייתן לי את הפרוטוקול איך הממונה הזה נבחר, כי כל הזמן הוא שולח לי איך נבחר הפקח הזה ואיך נבחר המנכ"ל הזה.

<אבירם דהרי: אמרתי, בסך הכול מדובר בממונה – הוא עושה ככה, אין 30 מיליון שקלים; הוא עושה ככה, יש 30 מיליון שקלים.

<אבירם דהרי: זחיחות, בכיף ככה יושב.

<אבירם דהרי: אז אולי נדע איך הוא נבחר.

<אבירם דהרי: אין קול ואין עונה.

<אבירם דהרי: עורך-דין ורדי לא יודע, זה לא שמע, זה לא ראה – חודשים על חודשים.

מירי רגב: כרגע, עדיין אין פתרון לחלוקת הדיבידנדים?

<אבירם דהרי: אין עדיין.

יעקב אשר: עזוב את הדיבידנדים.

מירי רגב: עזוב עכשיו.

מירי רגב: בוא, רק חלוקת דיבידנדים.

<אבירם דהרי: לא, כי הוא מחליט.

<אבירם דהרי: על פיו יישק דבר, תבינו.

יעקב אשר: תלך יפה, מסודר.

<אבירם דהרי: למה?

<אבירם דהרי: זה יפה.

<אבירם דהרי: מה, זה לא יפה?

<אבירם דהרי: יש איזה בעיה עם מה שאני אומר?

<אבירם דהרי: אם יש בעיה עם מה שאני אומר, תגידו לי.

מירי רגב: אבירם, אבירם.

<אבירם דהרי: סליחה, אני לא מבין.

<אבירם דהרי: אם יש בעיה – אני יודע, אם יש ממונה, הוא שם במשרד שלו – הנה אני, הנה הרזומה שלי.

<אבירם דהרי: מינימום.

מירי רגב: אבירם, כרגע יש פתרון לנושא - - -

<אבירם דהרי: אין כרגע דיבידנד.

מירי רגב: אין כרגע החלטה.

<אבירם דהרי: אנשים רעבים ללחם.

<אבירם דהרי: מדובר – אני אומר לכם – ב-37 מיליון שקלים.

<אבירם דהרי: אתם יודעים מה זה 37 מיליון שקלים?

<אבירם דהרי: זה שתי שנות מענק איזון של עיריית קרית-גת.

<אבירם דהרי: מדובר בעירייה שהמצב הסוציו-אקונומי בה הוא 4, יותר נמוך מקרית-שמונה, יותר נמוך משדרות.

<אבירם דהרי: 4.

<אבירם דהרי: 60% מבתי האב פטורים – מלא או חלקית – מארנונה, על-פי מדינת ישראל, על-פי חוקים של משרד המשפטים.

<אבירם דהרי: והוא רווחי, הוא רווחי.

<אבירם דהרי: 37 מיליון שקלים.

<אבירם דהרי: שקל דיבידנד לא אושר.

<אבירם דהרי: שקל.

מירי רגב: אוקיי.

<אבירם דהרי: מילא, היו מאשרים 20 מיליון.

מירי רגב: אבירם, הבנתי, תיכף יענו על העניין.

מירי רגב: בגלל זה אני משאירה את ישראל עינב לענות על כל הדברים ביחד.

<אבירם דהרי: כולל זה.

<אבירם דהרי: כולל זה, כבוד היושבת-ראש.

מירי רגב: הכול הכול, הוא יענה על הכול.

<אבירם דהרי: זה קשור לדיבידנד.

<אבירם דהרי: זה קשור לדיבידנד, שוחקים לי עשרה מיליון שקל מהרווח, מ-2013 – שימי לב מה עושים - -

יעקב אשר: למה את משאירה אותו לסוף?

יעקב אשר: שיענה עכשיו.

מירי רגב: שנייה, שנייה אחת.

<אבירם דהרי: - - ב-2013 יבוא הממונה ויגיד: אני לא יכול לחלק דיבידנד, יש סכנה ברווחיות.

<אבירם דהרי: הוא לוקח לי עשרה מיליון שקלים, לאור יום.

מירי רגב: תודה.

<אבירם דהרי: סכנה לרווחיות.

מירי רגב: יול, בבקשה.

מירי רגב: לאחר מכן ירון מזוז.

<יול ברדוש: אני רוצה לתקוף את הנושא הזה מנקודה קצת שונה.

<יול ברדוש: עורך-דין יול ברדוש, אני גם תושב אבן יהודה וגם בא מטעם סגן יושב-ראש המועצה המקומית אבן יהודה, אבל אני דווקא אבוא מהכיוון של תושב, ואני מבקש שתסתכלו על זה גם בצורה כזאת.

<יול ברדוש: אבן יהודה, בצורה – בואו נאמר של מזל או של סיעתא דשמיא – נמצאת בסיטואציה שהיא יושבת על אחד מהאקוויפרים הגדולים במדינת ישראל, זה האקוויפר של החוף והשרון.

<יול ברדוש: לא רק אבן יהודה יושבת שם, יש שם עוד יישובים.

<יול ברדוש: תקופות ארוכות מאוד, אבן יהודה – כמו היישובים בסביבה – לקחה את המים שלה או קיבלה את המים שלה מבארות שהיא עצמה חפרה ובנתה, ושקיימות ברחבי היישוב.

<יול ברדוש: אנחנו מדברים על סדר גודל של בין ארבע לחמש בארות, כאשר לפני עשר שנים קמה פתאום החלטה שאמרה – זהו זה, המים של הבארות הם לא מספיק טובים, צריך לקחת מים ולהתחבר למקורות.

<יול ברדוש: כשהלכתי וחקרתי את הנושא הזה, אמרתי – הדבר נעשה מאוד מאוד פשוט.

<יול ברדוש: במסגרת תהליך של ISO שביצעה מקורות, היא העלתה את התקן של המים מבחינה איכותית לתקן גבוה יותר, שרק היא מסוגלת לעמוד בו, ובאותו רגע נטרלה בעצם את מקורות המים של אבן יהודה, ואילצה – באמצעות החלטה שהיא אחרי כן קיבלה את העיגון שלה על-ידי הסיבוב הנוסף שבא אחרי זה של יצירת תאגידי המים – בסגירת הבארות.

<יול ברדוש: דמיינו בנפשכם שאנחנו הולכים, מחפשים גז, מחפשים נפט, רצים אחרי פצלי שמן בעמק האלה כדי להפוך את עצמנו למשהו שנקרא לו מדינה עם עצמאות כלכלית ולא תלות, נקרא לזה, במשאבים חיצוניים, ואנחנו יושבים על באר נפט – אנחנו יושבים על באר נפט שקוראים לה במקרה מים.

<יול ברדוש: היא לא תזיז את הדלק אלא היא מזיזה אותנו, את בני האדם, את כל אחד ואחד מאתנו יום-יום, שעה-שעה, תראו את כמות בקבוקי המים שיש כאן על השולחן, ואנחנו מבינים את זה.

<יול ברדוש: איך יעלה על הדעת, איך יעלה על הדעת במקום שבו יש משאב זמין, שבוא נגיד, במקרה הכי קיצוני – ועשו את זה באבן יהודה בבאר אחת; באר אחת פרטית קיימת במקרה באבן יהודה שהיא שייכת לאגודת תל צור.

<יול ברדוש: הם הקימו שם מתקן התפלה, ואת המים אפשר לשתות, וכולם מרוצים והכול בסדר.

מירי רגב: יול, מילת סיכום.

<יול ברדוש: תאגידי המים העלו את מחירי המים, לא שיפרו את השירות, גרמו לפיצול היסטרי בין מי שבעצם מנהל את הרשות המקומית.

<יול ברדוש: כמו שבאים לאבירם דהרי, באים גם לראש המועצה באבן יהודה ואומרים לו – יש כאן פיצוץ ופה יש יתושים ושם יש עכברושים – אתם לא מתארים לעצמכם איזה עולם ומלואו זה, ופתאום הוא חסר אונים.

<יול ברדוש: הוא כמו איזה בן אדם אזוק, וצריך כל הזמן להתחנן אצל תאגיד המים – תעשה ככה ואל תעשה ככה.

<יול ברדוש: ואתם יודעים מה הכי מגוחך?

<יול ברדוש: ועל זה, דרך אגב, דיבר אבירם אבל הוא לא הדגיש את זה.

<יול ברדוש: הוא בעל המניות.

<יול ברדוש: אנחנו, אבן יהודה יחד עם השלושה יישובים, בעלי המניות של התאגיד, אנחנו לא שולטים בשום דבר.

<יול ברדוש: למה?

<יול ברדוש: כי קודם כול יש רגולטור הממונה, שהוא עושה מה שמתחשק לו מתי שמתחשק לו, כי זאת הפררוגטיבה שנתנו לו.

<יול ברדוש: למה?

<יול ברדוש: כי בכלל הנושא של תאגידי מים, ופה אני מזהיר את כולנו - שלא יהיה לכם ספק - אמורים ללכת בסופו של דבר לתהליך של הפרטה ולעבור שליטה – תזכרו את זה, ולא המצאתי את זה, זה כתוב – והמשאב מספר אחת של מדינת ישראל, שעכשיו ועדות נלחמות על זה, 60%, 40% גז, אתם ככה זורקים אותו?

<יול ברדוש: ככה זורקים אותו?

<יול ברדוש: את המשאב הכי יקר שיש לנו פה, שבשביל לשתול עץ אנחנו מוציאים לעצמנו את הנשמה?

<יול ברדוש: מה קורה כאן?

<אבירם דהרי: זה שלב ביניים.

<אבירם דהרי: מאחדים ואחר כך מעבירים.

מירי רגב: מאה אחוז.

מירי רגב: תודה רבה.

<יול ברדוש: תודה רבה.

מירי רגב: ירון, בבקשה בקיצור, לאחר מכן גיא צור ונציג התעשיינים.

ירון מזוז: אני אשתדל בקיצור, אבל זה נושא מאוד כאוב.

מירי רגב: לא, לא להשתדל.

מירי רגב: לדבר בקיצור, אין מה לעשות.

ירון מזוז: גברתי היושבת-ראש, חברת הכנסת מירי רגב, רבותי חברי כנסת יקרים.

ירון מזוז: אני בא בפניכם היום, בפני חברי ועדת הפנים של הכנסת, ונושא עמי את תקוותם של רבים מאזרחי ישראל אל הוועדה החשובה הזו, שהיא לפי דעתי הוועדה החברתית החשובה ביותר שקיימת בבית הזה.

ירון מזוז: זו הוועדה שמטפלת בשלטון המקומי, שלטון שנוגע ממש בחיי כולנו בכל תחומי החיים – חינוך, תשתיות, תעסוקה, תרבות וחיי היישוב בכל מקום.

ירון מזוז: עומדת בראשה חברת כנסת שאני מאוד מעריך, חברת כנסת שהיא גם לוחמת חברתית, חברתי חברת הכנסת מירי רגב, עיני הציבור נשואות גם אלייך היום, חברתי היושבת-ראש.

ירון מזוז: הן נשואות אליכם משום שאני בא אליכם היום מקרית ביאליק, ובגרוני זעקתם הבלתי נשמעת של אזרחי ישראל כולם – הסירו את מכת עושק מחירי המים מעלינו, הורידו מעל גבנו העייפים ממכות, את שוט תאגידי המים.

ירון מזוז: תאגידי המים הם הרעה החולה החדשה של השלטון המקומי בארצנו, והאזרחים הנאנקים תחת העול הכלכלי שהם משיתים עלינו, אומרים: די.

מירי רגב: ירון, תגיע לעיקר.

ירון מזוז: אני אגיע לעיקר, מירי, פשוט אני חייב לתת את הפוש.

מירי רגב: אנחנו חייבים לשמוע גם את עינב.

ירון מזוז: על אחת כמה וכמה כשתאגידי המים הם אבן שואבת לג'ובים מיותרים, כמו מנכ"לים, דוברים, יחצ"נים, סמנכ"לים, חברות גבייה – גם אלה שלא יכולים לשלם את המים, מפעילים עליהם חברות גבייה, כמו שאצלנו בקרית ביאליק שוכרים את משרדי תאגידי המים במגדלי הקריון.

ירון מזוז: אם את רוצה שאני אקצר, אני אקצר.

מירי רגב: תגיע לעיקר.

ירון מזוז: אני הבאתי פה כהוכחה, שחייבים לבטל את תאגידי המים האלה – יש לי פה חשבונות מים של תושבת קרית ביאליק, אישה אלמנה.

ירון מזוז: כשהמים היו במשרדי העירייה היא שילמה 128 שקלים, 250 שקלים, וכשזה עבר לתאגיד מים היא שילמה 500 ו-600 שקלים.

ירון מזוז: אין עם מי לדבר.

ירון מזוז: במקרה, הבאתי גם את בתה לפה, אם תרצו לשאול שאלות.

ירון מזוז: זה לא ייתכן.

ירון מזוז: תאגידי המים האלה חייבים להתבטל.

ירון מזוז: הם פשוט עושקים, גוזלים, מה שאת לא רוצה הם עושים בדבר הזה.

מירי רגב: אימא שלך משתמשת יותר במים?

<איילת פינטו: לא.

מירי רגב: יש לה גינות גדולות?

מירי רגב: היא משקה גינות?

<איילת פינטו: לא.

<איילת פינטו: אין עם מי לדבר.

ירון מזוז: אני מזמין את כולם, כולל את אדון עינב, לקרית ביאליק, להראות לו את הבית ולהראות לו איך אישה אלמנה מקבלת 600 שקלים, שזה כמעט חצי מהפנסיה שלה.

מירי רגב: האם פנית לתאגיד המים?

<איילת פינטו: כן, פניתי.

ירון מזוז: אני הייתי אתה בתאגיד.

מירי רגב: פניתם לתאגיד המים?

<איילת פינטו: פניתי.

<איילת פינטו: אין מה לעשות.

<איילת פינטו: היא אמרה לי – אולי תביאי אינסטלטור שיבדוק, אולי יש נזילה.

<איילת פינטו: עשינו שם שיפוץ כללי בבית, אין שום נזילה, אין שום בעיה, הכול בסדר.

<איילת פינטו: אין.

<איילת פינטו: אין לי הסבר.

מירי רגב: תעבירי לי את זה, אני אטפל בזה כשאילתה.

<יאיר דידי: ההורים שלי, הם טענו שאולי הם בנו בריכה.

ירון מזוז: אנחנו בקרית ביאליק עשינו עבורכם, יקירי – עינב היקר – את הצעד הראשון.

ירון מזוז: ביום שלישי שעבר החליטה מועצת העיר בקרית ביאליק לבטל את תאגיד "מי ביאליק", בעקבות ההצעה של סיעתי, התנועה החברתית החדשה.

ירון מזוז: אני מבקש אתכם היום – תנו לנו את הגב החוקי לחסל את הרעה החולה של תאגידי המים בישראל.

ירון מזוז: במקומם, חוקקו את חובת ההשקעה בתשתיות מים בתקציב מובנה כמשק סגור, בתקציב העירוני של כל יישוב, וכך תשיגו את מטרת תאגידי המים, ללא הגזל והעושק שמחריפים את הפערים החברתיים בישראל.

ירון מזוז: אם תעשו כבקשת התושבים קשי-היום, אותה אני מביא בפניכם היום הזה – אור של בשורה חברתית גדולה יצא תחת ידיכם, ובא לציון גואל.

ירון מזוז: יש לי עוד סעיף קטן אחד.

ירון מזוז: שר הפנים המליץ בפני שר האוצר לבטל את תאגיד המים בקרית ביאליק.

מירי רגב: אנחנו נקיים דיון משותף.

ירון מזוז: קרית ביאליק היא עיר איתנה, קרית ביאליק היא לא עיר שזקוקה לדברים האלה.

ירון מזוז: ראש העיר קיבל אתמול מכתב משר האוצר, שהוא מתנגד.

ירון מזוז: אני לא יודע לגבי שר האוצר אבל אני מזמין את שר האוצר שיבוא ויראה את המחירים הגבוהים, שהוא בא ומצד אחד נותן נשיקה לניצולי שואה, ומצד שני לוקח להם את זה בתאגיד מים שלהם, אז אני לא יודע לאיזה כיוון הוא הולך.

ירון מזוז: אני מקווה, מירי, שבעזרת השם, אנחנו נצליח לבטל את החולה הרעה שקמה לנו במדינת ישראל.

ירון מזוז: תודה רבה לכולם.

מירי רגב: תודה על הדברים שלך, שבאמת יוצאים מהלב ונכנסים אל הלב, מן הסתם.

ירון מזוז: יש פה חשבוניות מוכחות.

מירי רגב: תשאיר לי את זה, אני את העניין הזה רוצה לבדוק עם התאגיד הרלוונטי.

מירי רגב: את זה תשאירו לי.

ירון מזוז: אני מציע, מירי, דבר אחד.

ירון מזוז: אם הם חושבים שזה דבר טוב, התאגיד, שיעשו סקר.

ירון מזוז: שישלחו סוקרים לכל עיר במדינת ישראל ויבקשו את המחירים שהיו לפני התאגיד, ובתאגיד, ויראו את ההבדלים.

<יול ברדוש: זה אותם מים גם.

ירון מזוז: זה אותם מים, אין עוד קולה שם.

ירון מזוז: גם קולה לא עולה ככה.

מירי רגב: גיא צור, רחובות, בבקשה.

<גיא צור: גיא צור, רחובות וראש העין, אני זכיתי משני העולמות.

<גיא צור: ברחובות אין תאגיד מים, לשמחתנו.

<גיא צור: אני מסכים עם ירון לחלוטין.

מירי רגב: ראש העיר אמר – אני מוכן ללכת לכלא, אין שום בעיה.

<גיא צור: כן, הוא לא עשה תאגיד מים.

מירי רגב: הוא אמר, ואמרתי לו – אני אפילו אביא לך מטבוחה של אימא שלי לכלא.

ירון מזוז: אני אביא לו קוסקוס ביום שישי, מירי, ואני אבוא אתו גם לשם.

<גיא צור: ברחובות אני גר, והפעילות העסקית שלי היא בראש העין, ששם לצערנו יש תאגיד מים, וזה שמים וארץ – הן מבחינת המחיר והן מבחינת השירות שאנחנו מקבלים מהתאגיד או מהעירייה.

<גיא צור: ברחובות, שלושה אנשים עושים את כל עבודת המים, בראש העין זה משרדים ומנהלים ומנכ"לים, רכבים.

מירי רגב: רכבים, פקידות, פקידים.

<יול ברדוש: תקורות עד הגג.

מירי רגב: תקורות.

מירי רגב: בכל זאת, צריך לדאוג לאנשים לפרנסה, לא?

<גיא צור: מילא, אם היינו מקבלים שירות יותר טוב על כמות האנשים שעובדת שם – ניחא.

<גיא צור: אם אני נתקל בבעיה ברחובות, הם פותרים את הבעיה, שלושת האנשים שעובדים באגף המים.

<גיא צור: בראש העין, לצערי, זה לא כך.

<גיא צור: אם אפשר לבטל – נשמח, אם אפשר לאכוף – גם נשמח.

מירי רגב: מאה אחוז, תודה רבה.

מירי רגב: נציג התאחדות התעשיינים, בקיצור.

מירי רגב: לאחר מכן השלטון המקומי, ואנחנו עוברים לישראל עינב.

<אביב חצבני: אביב חצבני, נציג התאחדות התעשיינים.

<אביב חצבני: אני רק אציין שהתאחדות התעשיינים מתנגדת להעברת דיבידנדים כמרכז רווח פטור ממס.

<אביב חצבני: זה פוגע בניהולו של משק המים כמשק סגור, שמבוסס על עיקרון העלות הריאלית.

מירי רגב: מה זה קשור אליך?

<אביב חצבני: זה קשור לתעשיינים.

מירי רגב: איך זה קשור לתעשיינים בדיוק?

<אביב חצבני: עוד שנייה אני אסביר.

<אביב חצבני: במידה שיש רווחים לתאגידי המים, נדרשת בחינה מעמיקה של מבנה התעריפים והפחתת תעריפים כדי לוודא שזה מבוסס על עיקרון העלות הריאלית.

<אביב חצבני: תודה.

מירי רגב: מאה אחוז.

מירי רגב: תודה לך.

מירי רגב: סמנכ"ל כלכלה בשלטון המקומי, בבקשה.

<איתי חוטר: בוקר טוב.

<איתי חוטר: גברתי היושבת-ראש, ברשותך, אני רוצה לציין שפרט לידידי היקר, מר דהרי, יש מספר רשויות מקומיות שמעוכבות ומחכות מזה מספר חודשים לאישור הממונה לחלוקת דיבידנדים.

<איתי חוטר: אנחנו מבקשים לקבל - - -

מירי רגב: כמה רשויות מחכות?

מירי רגב: אז הייתה רק רעננה, אם אני לא טועה.

<קריאה: נתניה.

מירי רגב: נתניה ורעננה.

<איתי חוטר: לא, יש גם גבעתיים.

<אבירם דהרי: הם עוברים על החוק עכשיו.

<אבירם דהרי: זה שהוא לא עונה, הוא עבר על החוק.

מירי רגב: אבירם, אתה לא רוצה להירגע היום.

מירי רגב: אני לקחתי ריטלין הבוקר.

מירי רגב: תירגע.

<איתי חוטר: יש מספר רשויות שמחכות מזה מספר חודשים לשחרור הדיבידנדים, ואנחנו מבקשים לדעת היום מתי זה הולך לקרות ומתי הדיבידנדים האלו ישוחררו.

מירי רגב: מאה אחוז.

מירי רגב: תודה רבה לך.

מירי רגב: זו הערה חשובה.

מירי רגב: ישראל עינב, בבקשה.

<קריאה: משרד המשפטים קודם.

מירי רגב: משרד המשפטים.

מירי רגב: האם ניתן לשנות את כללי המשחק תוך כדי משחק?

<זמר בלונדהיים: אני מציע שאולי קודם רשות המים יעדכנו כי מאז הדיון האחרון השתנה - - -

מירי רגב: אם השתנו דברים, תאמין לי, לא תהיה שמחה ממני.

מירי רגב: סוף-סוף לא יהיה על הלו"ז שלי תאגידי מים יותר.

מירי רגב: יהיה אסירים בהפרדה ומעצרי לילה – דברים אחרים.

ירון מזוז: מירי, אני יכול לשאול שאלה את מר עינב?

מירי רגב: לא.

מירי רגב: אתה דיברת כבר.

ירון מזוז: לא, שאלה רק בנושא של המחירים של המים.

מירי רגב: לא, לא.

ירון מזוז: למה מעל 40 קוב זה קופץ ל-15 שקלים?

ירון מזוז: למה?

ירון מזוז: אם צרכתי 20 קוב, אני אשלם על 20 קוב; 30 – אני אשלם על 30.

ירון מזוז: למה ב-20 זה כבר צריך להיות מחיר כפול?

<יול ברדוש: עונש.

<יול ברדוש: קנס.

מירי רגב: ישראל עינב, בבקשה.

ירון מזוז: למה?

ירון מזוז: בכלל צריך לבטל את הדבר הזה.

מירי רגב: שנייה.

מירי רגב: ישראל עינב, בבקשה.

<ישראל עינב: אני קודם כול חושב שהוועדה הזאת לא צריכה להיות במה לאפשר תקיפה אישית של עובדי ציבור.

מירי רגב: נכון.

מירי רגב: אין לנו שום כוונה לתקוף באופן אישי.

<ישראל עינב: לא, לא את, חס וחלילה.

<אבירם דהרי: מה זאת אומרת?

<אבירם דהרי: אני שואל אותך.

<אבירם דהרי: אם אתה מבקש ממני - -

<ישראל עינב: תן לי לדבר.

<ישראל עינב: אל תפריע לי.

מירי רגב: אבירם.

מירי רגב: אבירם.

<ישראל עינב: עשר דקות, אל תפריע לי.

<אבירם דהרי: - - איך נבחר מנכ"ל, אני שולח לך מכתב שאתה תוקף אותי?

מירי רגב: אבירם, בבקשה.

<אבירם דהרי: אתה תוקף את המנכ"ל אישית?

<ישראל עינב: אל תפריע לי עכשיו.

מירי רגב: אבירם.

מירי רגב: בבקשה.

<אבירם דהרי: אז תפרט.

<ישראל עינב: אז אני אפרט או לא אפרט, אל תפריע.

<אבירם דהרי: תפרט איפה התקיפה.

<אבירם דהרי: שאני אלמד.

ירון מזוז: צריך לבטל את התאגידים, וגמרנו.

מירי רגב: חברים, אתם רוצים שנפסיק את הדיון?

מירי רגב: בבקשה.

<אבירם דהרי: שאני אלמד.

מירי רגב: ישראל.

<ישראל עינב: תלמד.

<ישראל עינב: אם תקשיב, תלמד.

מירי רגב: רגע.

מירי רגב: לשבת ביניכם ולהפריד ביניכם?

<אבירם דהרי: אם אני מבקש ממך איך נבחרת, האם שינו סעיפים בחוזה - -

<ישראל עינב: לא עסקך.

<אבירם דהרי: - - במכרז?

מירי רגב: לא לא.

מירי רגב: זה לא רלוונטי - - -

<אבירם דהרי: האם שינו סעיפים במכרז?

<ישראל עינב: לא עסקך.

<אבירם דהרי: אולי שינו סעיפים במכרז - -

<ישראל עינב: לא עסקך.

<אבירם דהרי: - - כדי שתוכל להיבחר.

<ישראל עינב: לא עסקך.

<אבירם דהרי: אה, אז אתה מפחד.

<ישראל עינב: כי זאת לא הבמה שלך.

<אבירם דהרי: מה אתה אומר.

מירי רגב: אבירם.

מירי רגב: זה לא רלוונטי לדיון עכשיו.

<אבירם דהרי: יכול להיות ששינו את הסעיפים במכרז, ומשרד המשפטים, בדקת את זה?

<זמר בלונדהיים: זה לא נושא הדיון.

מירי רגב: אנחנו תכף צריכים לעזוב כאן, ולא נוכל להגיע לסיכום.

<אבירם דהרי: בבקשה.

<אבירם דהרי: זה בטח נושא הדיון, כי הוא מחליט – הוא מבין בכלכלה?

ירון מזוז: נכון, הוא צודק.

ירון מזוז: הוא צודק.

<אבירם דהרי: הוא מבין בכלכלה?

<אבירם דהרי: הוא מבין במים?

<אבירם דהרי: במה הוא מבין?

ירון מזוז: הוא צודק לחלוטין.

מירי רגב: בבקשה, עינב.

<אבירם דהרי: הוא לא נבחר ציבור.

<אבירם דהרי: הוא לא נבחר ציבור.

ירון מזוז: אני יודע אישית, מי שלא יעשה תאגיד מים, כמו אצלנו בביאליק, תקבלו קנסות.

ירון מזוז: אני פעם ראשונה רואה אותו אבל השם שלו מהדהד לי בראש כבר לפחות שנתיים.

מירי רגב: ירון, אני צריכה לסיים את הדיון הזה.

מירי רגב: אם אתם רוצים לסיים את הדיון בלי תוצאות, בבקשה.

מירי רגב: בבקשה, עינב.

<ישראל עינב: תודה רבה.

<ישראל עינב: לכן, אני חושב שזה שבאופן– ולכן נמנעתי להגיע לכאן בפעמים קודמות - - -

מירי רגב: מאה אחוז.

<ישראל עינב: שבאופן תדיר, הוועדה הזו מאפשרת לראש עיריית קרית-גת לבצע תהליכים משפטיים, לכאורה, או לנצל תהליכים משפטיים, כדי לתקוף עובד ציבור – לא משנה מי זה, אני או מישהו אחר – באופן אישי, ואתמול נגמר משפט אחד, ועכשיו יש עתירה שנייה.

<אבירם דהרי: לא תוקפים.

<אבירם דהרי: שואלים שאלות.

מירי רגב: די.

מירי רגב: אני מבקשת לא להפריע יותר.

<ישראל עינב: ואיך נבחרתי ואיפה אני גר ואיך קוראים לאימא שלי.

מירי רגב: לא רלוונטי.

מירי רגב: אתה צודק במאה אחוז.

<ישראל עינב: זו חוצפה ממדרגה ראשונה, שצריך להפסיק אותה.

מירי רגב: בוא נתייחס לדיבידנדים ולחלוקת הדיבידנדים.

<ישראל עינב: כל דיון ענייני אחר, הכנסת תכנס או אנחנו ניתן תשובות ונעשה מה שהכנסת אומרת.

מירי רגב: אז בוא בבקשה נתעסק עכשיו בחלוקת דיבידנדים, בשינוי כללי המשחק ובנושאים שעלו.

מירי רגב: בבקשה.

<ישראל עינב: בנושאים שעלו.

<ישראל עינב: דבר שני, אני אומר לכם, לכל אחד שהעלה כאן טענות ומענות - אתם מוכרחים, אני מקווה, ללמוד את הנתונים שנכנסו משום מה מהתעמולה שהייתה, ולא לחזור אחריהם.

<ישראל עינב: יש שתי רפורמות שונות לחלוטין.

<ישראל עינב: יש רפורמה אחת של הקמת תאגידים, היא התחילה ב-2001 – טובה, לא טובה, אפשר לדבר על זה, זה הכול לגיטימי.

<ישראל עינב: כל דבר גם אפשר לבטל.

<ישראל עינב: ויש רפורמה אחרת, שונה, מ-2010, שקבעה שמחיר המים יושת כולו על האזרח, כמו החשמל.

<ישראל עינב: אין קשר בין התאגידים לבין מחיר החשמל.

<ישראל עינב: אני אומר חד וחלק, ואני מציע לכם - -

מירי רגב: תכף היועץ המשפטי, אני אתן לך להתייחס.

<ישראל עינב: - - אתם, מרבית

<ישראל עינב: כם כאן אנשים שבקיאים בעניינים ולא צריכים ליפול לתוך המלכודת הזאת.

<אבירם דהרי: אתה יודע שאתה צריך לדווח אמת מה שאתה מדווח פה עכשיו?

<אבירם דהרי: אם לא, זה נחשב הצהרה כוזבת.

מירי רגב: רגע, די.

מירי רגב: אבירם.

מירי רגב: אבירם, אי-אפשר.

<ישראל עינב: זה לא יכול להיות.

<אבירם דהרי: טוב, אני לא מעיר יותר.

<אבירם דהרי: רק אני הערתי לו שהוא צריך לזכור שזו הצהרה למוסד סטטוטורי.

מירי רגב: אבירם, בבקשה.

ירון מזוז: תשמעו, כואב לו.

ירון מזוז: תאגידי מים זה הדבר הכי כואב שקיים היום במדינת ישראל.

מירי רגב: תקשיבו, ב-11:00 יש פה דיון אחר.

מירי רגב: עד 11:00, עשר דקות, לא יהיו לנו תשובות, הדיון יסתיים בלי תשובות.

מירי רגב: אתם רוצים לדבר ביניכם, אין בעיה.

ירון מזוז: מירי, אנחנו רוצים - - -

מירי רגב: אני מבינה מה אתה רוצה, אני גם רוצה, אבל זה מפריע.

ירון מזוז: תאמיני לי, עזבתי את הכול - - -

<יול ברדוש: רק תן לנו להתקדם.

<יול ברדוש: הדברים ברורים.

<אבירם דהרי: תן לשמוע.

<אבירם דהרי: עד עכשיו זה רק רקע.

מירי רגב: בבקשה.

<ישראל עינב: אין קשר בין שתי הרפורמות, וגם אם מחר תאגיד המים יורד, והעירייה מטפלת במשק המים, זה המחיר שיהיה.

<ישראל עינב: קודם כול שתדעו בראש את זה – שלא תיכנסו לדברים שהם לא קיימים.

ירון מזוז: זה לא נכון.

מירי רגב: היועץ המשפטי חושב אחרת.

<קריאות: - - -

ירון מזוז: יש לי הוכחות.

ירון מזוז: סליחה.

ירון מזוז: יש לי הוכחות על מחירי מים שהיו מגיעים ממקורות בעירייה - - -

מירי רגב: אנחנו לא נסכם את הדיון.

מירי רגב: לא נסכם את הדיון.

ירון מזוז: יש הוכחות.

מירי רגב: חבל.

מירי רגב: אני מבקשת לקבל ממך התייחסות לגבי חלוקת הדיבידנדים.

<ישראל עינב: בסדר, אני מגיב על מה שנאמר כאן.

מירי רגב: בבקשה.

<ישראל עינב: ולכן, אין קשר בין הדברים.

<ישראל עינב: דבר שלישי, יש לי בכתב מעשרות ראשי ערים – עשרות ראשי ערים – את מה שאמר כאן ראש עיריית בני-ברק.

<ישראל עינב: אני מדגיש, בכתב.

<ישראל עינב: מי שיבקש את זה, יקבל את זה, על שביעות הרצון הרבה שלהם מהתאגידים.

<ישראל עינב: אני אומר לכם בביטחון רב, מוחלט – רמת השירות שניתנת על-ידי התאגידים לתושבים עולה על רמת השירות שניתנה על-ידי העירייה.

מירי רגב: אוקיי.

מירי רגב: בוא נדבר עכשיו על חלוקת הדיבידנדים.

מירי רגב: זה חשוב לי כי הדיון עומד להסתיים.

ירון מזוז: אתה לא נמצא בשטח, ידידי.

מירי רגב: ירון, חבל.

ירון מזוז: כשזה היה בעירייה היה למי לפנות כמו שצריך.

ירון מזוז: אנשים ידעו למפרע - - -

<ישראל עינב: גם האגדה - הנה, עכשיו ראש עיריית קרית-גת - - -

<אבירם דהרי: לא, אני אוהב לשמוע כי זה מוקלט כל מה שאתה אומר.

<קריאה: מצולם גם.

<אבירם דהרי: מצולם, מוקלט.

<אבירם דהרי: יפה.

<ישראל עינב: עוד יותר טוב.

<אבירם דהרי: בטח.

<ישראל עינב: גם האגדה שבעירייה עסקו בזה שני אנשים, ותאגיד 14 אנשים, זו אגדה.

מירי רגב: טוב, בואו - - -

<ישראל עינב: נכון שחברה, כמובן יש לה את בעלי התפקידים ההכרחיים, אבל עדיין, בשום עירייה לא עשו שני אנשים את מה שהם עשו היום.

<ישראל עינב: עכשיו, אני מבקש ממך, אדוני, לגבי חיובי המים – אני מבקש להעביר אותם אלי, אני אבדוק אותם.

<ישראל עינב: אם יש טעות, אנחנו נגיד שהייתה טעות.

ירון מזוז: זה לא עניין של טעות.

ירון מזוז: אני מוכן – יש אנשים זקנים בבית, אין מי שיטפל להם בדברים האלה.

ירון מזוז: הוראות קבע עברו ישירות מהעירייה לבנק.

<קריאה: נכון.

ירון מזוז: לא שואלים אף אחד.

ירון מזוז: התאגיד הזה, יש המון אנשים זקנים – ותקימו מצדי ועדה שתעבור את כל האנשים מעל גיל 60, ילכו לבתים ויראו כמה אנשים - - -

מירי רגב: אנחנו עוד מעט מסיימים את הדיון בלי תשובות.

מירי רגב: חבל.

<אבירם דהרי: רגע.

<אבירם דהרי: נשמע.

<אבירם דהרי: אתה נותן לו במה.

<אבירם דהרי: הוא מתעסק בשטויות בכוונה, אתה לא מבין?

מירי רגב: עינב, בבקשה.

<ישראל עינב: אני מבקש שתעביר לי את החיובים ואנחנו נבדוק אותם.

מירי רגב: מאה אחוז.

<ישראל עינב: אנחנו משרתים שישה מיליון אזרחים ומאות אלפי עסקים, ויכולות להיות טעויות.

<ישראל עינב: הן לא צריכות לקרות אבל הן קורות, ואנחנו בודקים אותן ומתקנים אותן.

<אבירם דהרי: יפה מאוד.

<ישראל עינב: וזה לא צריך לקרות, ולא יכול להיות שאישה ערירית משלמת 600 שקל מים.

מירי רגב: מצוין.

ירון מזוז: הנה, הבת שלה פה, אתה יכול לבדוק את זה.

<ישראל עינב: אז אני אבדוק את זה.

ירון מזוז: אבל היא לא היחידה.

ירון מזוז: אני יכול ללכת לאוטו להביא לך - - -

<קריאות: - - -

<אבירם דהרי: הוא אומר לך את זה בכוונה, אתה לא מבין?

<אבירם דהרי: אין לו תשובות לדברים אחרים, אז הוא מבלבל לך את המוח עכשיו.

<אבירם דהרי: הוא יבדוק?

<ישראל עינב: אני מבקש, אמרת שאתה לא מפריע.

<אבירם דהרי: תביא לו אוטובוס של קרית ביאליק.

<אבירם דהרי: תביא לו אוטובוס כל יום.

<אבירם דהרי: תביא לו אוטובוס, נראה שהוא יבדוק.

<ישראל עינב: אמרת שלא תפריע.

<אבירם דהרי: כל יום.

<אבירם דהרי: עלי.

מירי רגב: אני מבקשת תשובה רק לגבי חלוקת דיבידנדים כרגע.

<אבירם דהרי: הבאתי לו אחד, הוא זורק אותו.

מירי רגב: די.

<ישראל עינב: לגבי מחירי המים.

<ישראל עינב: אנחנו העלינו את מחיר המים, או כפי שאמרתי קודם, העברנו אותו למימון מלא של האזרח, כמו בחשמל לפני שלוש שנים.

<ישראל עינב: וזה אומר שכלל האזרחים היום מממנים את מחיר המים, וצריך ליצור איזון בכל המדינה בין 55 תאגידים, שזה יותר מדי תאגידים – אנחנו מסכימים לזה; זה לא קרה בגללנו אבל זו עובדה, זה נתון.

<ישראל עינב: אנחנו לא עוסקים בהאשמות, אנחנו נצמצם את מספר התאגידים וזה יקל על כולנו.

מירי רגב: אוקיי.

<ישראל עינב: אבל, כדי ליצור את האיזון הזה, ברור שיש בצד אחד כמה תאגידים מרוויחים – ומרוויחים הרבה מאוד – וישנם מצד שני, רוב התאגידים, שהם מפסידים.

<ישראל עינב: ומתפקידנו, בין היתר – ונמצא פה סמנכ"ל הכלכלה של רשות המים – מתפקידנו ליצור את האיזון, ובשביל ליצור את האיזון הזה אנחנו עדיין מייצרים אחת לשנה את ההבדלים האלו במחירי המים.

<ישראל עינב: וזה דבר טבעי וזה דבר מבורך.

<קריאות: - - -

<קריאה: זה סבסוד צולב.

<קריאה: לא חוקי.

מירי רגב: סבסוד צולב.

<ישראל עינב: ואנחנו נגיע למחיר המאוזן.

מירי רגב: אבל למה אין חלוקת דיבידנדים?

ירון מזוז: למה אנחנו, תושבי קרית ביאליק, צריכים לשלם עבור יישוב אחר?

מירי רגב: ירון, אנחנו לא יכולים כך להמשיך את הדיון.

מירי רגב: די, זה בלתי אפשרי כאן.

מירי רגב: לא מנהלים ככה דיונים כאן, אני מצטערת.

<ישראל עינב: אנחנו חושבים שהחברות האלה בסופו של דבר, אנחנו מאמינים, הן תהיינה כולן חברות יעילות, וחברה - - -

מירי רגב: מה שיהיה זה בסדר, השאלה היא מה עכשיו.

<ישראל עינב: אני אגיע.

<ישראל עינב: וחברה יעילה, יש לה רווחים, וכשיש לה רווחים היא צריכה לחלק אותם לבעל המניות, ואנחנו לא נגד דיבידנד.

מירי רגב: למה זה כרגע לא מחולק?

<ישראל עינב: רגע.

<ישראל עינב: שיהיה ברור, אנחנו לא נגד דיבידנד.

<ישראל עינב: חברה יעילה שיש לה רווח, תחלק אותו לבעל המניות.

ירון מזוז: למי תחלק?

<קריאה: למה לא לתושבים?

<איתי חוטר: יש אפשרות גם לתושבים.

<ישראל עינב: מבחינתנו, הודענו שאנחנו ממליצים בכלל שכאשר יש רווח, שהוא יחולק בין היתר ישירות לאזרחים על-ידי התאגיד.

<ישראל עינב: זאת עמדתנו.

מירי רגב: לא, זה לא חוקי.

ירון מזוז: אנחנו לא רוצים את הרווחים ולא רוצים כלום, רוצים את ביטול התאגיד, וגמרנו.

ירון מזוז: בוא נסכם.

מירי רגב: מה עם חלוקת הדיבידנדים כרגע?

<ישראל עינב: אנחנו הגשנו למועצת רשות המים ופרסמנו לציבור ולשימוע ציבורי את הכללים החדשים לדיבידנד.

<איתי חוטר: הנוראיים החדשים.

<ישראל עינב: הכללים האלה פורסמו, אנחנו נשמע את עמדות הציבור.

<ישראל עינב: מחר, אם אני לא טועה, אנחנו מקיימים דיון אצל המשנה ליועץ המשפטי לממשלה, שהוא יחווה את דעתו והוא יחליט האם אפשר לקבוע את הכללים החדשים או אי-אפשר.

<ישראל עינב: אנחנו בסך הכול נמצאים היום בחודש יולי, כאשר הדוחות הכספיים הוגשו ב-1 במאי, ועד ספטמבר-אוקטובר אנחנו ניתן את עמדתנו לגבי הדיון.

<אבירם דהרי: לא חוקי.

<אבירם דהרי: לא חוקי.

מירי רגב: אבירם, אני לא יכולה לסכם ככה.

מירי רגב: מה שאתה אומר עכשיו, שבעצם חלוקת הדיבידנדים – כמו שהייתה צריכה להיות עד עכשיו - - -

<ישראל עינב: ל-2012.

מירי רגב: ל-2012, מתעכבת, כי אתם רוצים להביא את הכללים החדשים.

מירי רגב: נמצא פה נציג משרד המשפטים.

מירי רגב: אני מבקשת לדעת האם זה נשמע הגיוני שכללי משחק שנקבעו, היועץ המשפטי עכשיו יכול לשנות אותם.

<זמר בלונדהיים: לגופו של עניין, אני כמובן לא יכול לחוות דעה, עדכנתי אתמול שהדיון מתקיים מחר אצל המשנה ליועץ.

<זמר בלונדהיים: ביקשתי לעכב את הדיון כדי שאני אוכל לבוא לפה עם הכרעה ועמדה.

<זמר בלונדהיים: זה אמור מחר להידון אצל המשנה ליועץ.

<זמר בלונדהיים: אני כמובן לא יכול להביע את עמדתו לפני הדיון.

מירי רגב: ואת עמדתך, אתה משרד המשפטים.

<יול ברדוש: זאת התחמקות שלטונית קלסית, דרך אגב, כשאתה יודע שיש הסתמכות.

<זמר בלונדהיים: אני לא מבין את התשובה בכלל.

<זמר בלונדהיים: אני אומר שמחר יש דיון, אני לא מתחמק בכלל.

<זמר בלונדהיים: לא אומר עוד חודשיים ולא אומר ייקבע, אומר מחר.

מירי רגב: מה עמדתכם ליועץ המשפטי?

מירי רגב: יש יותר מדי מלים.

מירי רגב: בוא תגיד עכשיו, דבר לעניין.

מירי רגב: מה עמדת משרד המשפטים כשהם באים לדיון אצל היועץ המשפטי לממשלה?

מירי רגב: האם מחכים לדבר כבודו, או באים, ובאים עם איזו חוות-דעת?

מירי רגב: האם לדעתך, חלוקת דיבידנדים לשנת 2012 צריכה להיעשות כפי שהבטיחו לראשי ערים או צריכה להשתנות בהתאם לכללים החדשים, שעדיין אני לא יודעת מהם?

יעקב אשר: לא הבטיחו.

יעקב אשר: זאת מהות החוק.

מירי רגב: זה בחוק.

מירי רגב: אני שואלת אותך שאלה: האם אפשר לשנות חוקים?

מירי רגב: זה טוב, כי זה מסר נהדר לאזרחי המדינה שצופים בנו עכשיו.

<זמר בלונדהיים: אני מבקש להתייחס.

<זמר בלונדהיים: קודם כול, בחוק לא כתוב ולא מתייחסים לשיקולים באישור הדיבידנד.

<זמר בלונדהיים: סעיף החוק – ובואו נדייק – רק אומר שייעוד רווחים דורש אישור הממונה.

<זמר בלונדהיים: הממונה, מן הסתם, מאשר על בסיס מדיניות.

<זמר בלונדהיים: רשות מנהלית יכולה לשקול ולשנות מדיניות מעת לעת.

<זמר בלונדהיים: אני לא מתייחס לשינוי הספציפי הזה כי שוב, אני כפוף למשנה ליועץ - - -

<איתי חוטר: מה המדיניות?

<איתי חוטר: מה המדיניות בעיכוב החלוקה?

מירי רגב: רשות מינהלית יכולה לשנות את כללי המשחק?

<זמר בלונדהיים: בנסיבות הספציפיות האלה זה יידון מחר.

<זמר בלונדהיים: אני לא יכול להתייחס לזה.

מירי רגב: זה לא נשמע הגיוני.

מירי רגב: מזל שיש פה כמה עורכי-דין.

<אבירם דהרי: גם בוועדה הקודמת אמרנו, יידון בהמשך - - -

ירון מזוז: ככה זה הטריק שלהם.

מירי רגב: הבנתי את עמדתך.

מירי רגב: היועץ המשפטי של הוועדה, אני רוצה לשמוע את דעתך, האם יש לך משהו להגיד.

<זמר בלונדהיים: אני רק אדגיש שוב שזה לא טריק, ביקשתי לדחות את הדיון ביום בשביל שנוכל לבוא עם עמדה.

מירי רגב: אל תדאג, אתה תגיע ביום רביעי לדיון.

<זמר בלונדהיים: אין בעיה.

מירי רגב: אל תדאג.

ירון מזוז: אותם דברים נשמע עוד פעם ביום רביעי הבא.

ירון מזוז: עוד פעם נשמע את אותם דברים.

<זמר בלונדהיים: אין לי התנגדות להגיע כשכבוד היושבת-ראש אומרת.

<אבירם דהרי: מחליט לא לבוא כי הוא נפגע.

מירי רגב: אבירם.

<אבירם דהרי: הוא מחליט לא לבוא.

<אבירם דהרי: הוא קובע אם הוא בא או לא בא.

<אבירם דהרי: הוא מחליט לא לבוא.

מירי רגב: אבירם.

מירי רגב: בבקשה, היועץ המשפטי.

<תומר רוזנר: כמה דברים קצרים.

<תומר רוזנר: אחד, לגבי מעמדם של התאגידים והרפורמה במחירי המים.

<תומר רוזנר: שלא כפי שאמר הממונה על התאגידים, מדובר ברפורמה אחת, שאומנם נפרסה על מספר שלבים, אך רפורמה אחת שמוביל אותה משרד האוצר היא להקים את התאגיד ושהמחירים יהיו מחירי עלות, וזה מופיע בחוק משנת 2001, ולכן תמוה הדבר שנאמר שמדובר בשתי רפורמות נפרדות.

<ישראל עינב: אחד לא נובע מהשני, זה מה שאני אומר.

<אבירם דהרי: לא תמוה.

<אבירם דהרי: זה כוזב.

<אבירם דהרי: זה לא תמוה – זו מילה עדינה.

<אבירם דהרי: זה כוזב.

<אבירם דהרי: אמירה כוזבת.

<אבירם דהרי: מה הבעיה?

<תומר רוזנר: שניים, אני רוצה שהוועדה תהיה ערה לכך שבהצעת חוק לשינוי סדרי עדיפויות – הידוע כחוק ההסדרים לשנה זו – נכללים הסדרים חמורים ביותר, שעניינם הטלת אחריות אישית על ראשי רשויות מקומיות, קנסות ועיצומים כספיים.

מירי רגב: שתהיה להם אחריות.

מירי רגב: שהאחריות תהיה על רשות המים, וראש העיר צריך לקבל על זה דיבידנד.

<אבירם דהרי: רוצים לדעת איך הוא נבחר.

<אבירם דהרי: אני אפילו לא יודע איך הוא נבחר.

ירון מזוז: יש איזושהי ביקורת על התאגיד?

<אבירם דהרי: הוא נבחר.

ירון מזוז: אבל תאגידי מים מופיעים בוועדת ביקורת, שבודקת מה קורה שם.

<אבירם דהרי: אתה מתבייש להגיד איך נבחרת?

<אבירם דהרי: איך נבחרת?

מירי רגב: אבירם.

<אבירם דהרי: אין פרוטוקול אפילו.

<תומר רוזנר: כפי שאמרה יושבת-ראש הוועדה, אחד הדברים שמופיעים שם זה נושא של - - -

מירי רגב: צמצום תאגידים.

<תומר רוזנר: איחוד.

<תומר רוזנר: לא צמצום אלא איחוד תאגידים.

<תומר רוזנר: צמצום מספר התאגידים, לא צמצום התאגידים, להיפך.

<תומר רוזנר: מרחיבים את סמכויותיהם.

<תומר רוזנר: הנושא הזה נדון בימים אלה בוועדת הכלכלה.

באסל גטאס: היום, ב-13:00.

<קריאה: בעוד שעתיים.

<תומר רוזנר: ולכן, חברי הכנסת צריכים להיות ערים לכך.

<תומר רוזנר: לגבי הדיבידנד, כפי שנאמר בישיבה הקודמת, הכללים החדשים מעוררים קשיים מסוימים, שאני מניח שהמשנה ליועץ המשפטי לממשלה, שידון בזה מחר, ייתן את דעתו עליהם, אך ברור הוא שלפחות תקציבי הרשויות המקומיות לשנת 2013 נבנו על סמך מדיניות מסוימת שהייתה נוהגת קודם לכן, ויש פה שאלה לא פשוטה של הסתמכות הרשויות המקומיות על המדיניות שהייתה נוהגת עד כה.

מירי רגב: מאה אחוז.

ירון מזוז: מירי, אני רוצה להגיד מילה.

מירי רגב: לא, לא.

ירון מזוז: מילה.

ירון מזוז: מילה.

מירי רגב: לא.

מירי רגב: שרת המשפטים מחכה בחוץ.

מירי רגב: אני אמורה לסיים את הדיון ב-11:00.

מירי רגב: אתה תלמד לדבר על-פי הזמן שהוקצב לך.

ירון מזוז: לא, כי נלחמו על המע"מ בפירות וירקות, היא לחמה, והצליחו בזה.

ירון מזוז: אתה מבין?

<אבירם דהרי: היא תצליח גם במים.

ירון מזוז: היא נלחמה בזה והצליחה.

ירון מזוז: היא ביטלה את המע"מ על המלפפונים ועל העגבניות.

ירון מזוז: עכשיו תבטלו את זה על המים גם לפחות.

מירי רגב: אני מבקשת – משום שביקש היועץ המשפטי בצורה כל כך יפה ומסודרת, שנקיים דיון ביום רביעי, אז נקיים דיון ביום רביעי.

מירי רגב: אני מבקשת שהיועץ המשפטי מחר יקיים דיון לקראת הדיון ביום רביעי על כמה דברים – והמשנה, שיבוא בבקשה.

מירי רגב: לא אתה, שיבוא המשנה.

מירי רגב: אני מבקשת, אל"ף, לדעת האם מקובל לשנות כללים של קריטריונים אחרי שנסגרו.

מירי רגב: שנית, אני מבקשת לדעת מה הקריטריונים החדשים.

מירי רגב: הדבר השלישי, מה ההפרדה בין אחריות וסמכות?

מירי רגב: אם האחריות היא של ראש מינהל רשות המים, שתהיה לו גם אחריות כלפי האזרח.

מירי רגב: למה ראש העיר צריך לשלם את זה?

מירי רגב: זאת אומרת, תהיה כאן אחריות וסמכות על רשות המים, בכול.

יעקב אשר: שיחווה גם את דעתו לגבי - - -

מירי רגב: רשות המים, אם היא אחראית והיא משנה את המדיניות והיא משנה את הכללים, היא גם תהיה אחראית מול האזרח והיא תשלם את מה שאתם רוצים לעשות.

מירי רגב: לא יהיה ראש עיר שישלם או ייתן דין על משהו שלא באחריותו.

מירי רגב: אחריות וסמכות – תלמדו מהצבא מה זה אחריות וסמכות.

מירי רגב: אולי תזמין את עורך-דין אלי זוהר, שמכיר את זה היטב, שיבוא וייעץ לכם.

מירי רגב: יכול להיות שכדאי שהוא ידבר עם היועץ המשפטי לממשלה לפני שהוא מקבל החלטה בעניין הזה.

מירי רגב: אולי אני אקח אותו כיועץ אצלי בוועדה.

<זמר בלונדהיים: הסבר של העיצום הכספי.

מירי רגב: זה לגבי היועץ המשפטי לממשלה.

ירון מזוז: מירי, זה אושר פה אחד.

<קריאות: - - -

<אבירם דהרי: וגם למה קרית-גתי ישלם שני שקלים, ותל-אביבי וחולוני ישלם שקל לקוב מים?

ירון מזוז: זה גזל.

ירון מזוז: גזל, ממש גזל מה שקורה בתאגידים.

ירון מזוז: גזל, אני אומר את זה בפה מלא.

ירון מזוז: גזל.

<אבירם דהרי: - - - ישלם בשביל מודיעין, חולון, פי-2?

מירי רגב: אני לא יכולה לסכם את הדיון הזה.

מירי רגב: חבל.

מירי רגב: בבקשה.

יעקב אשר: אני רוצה רק להוסיף לאותם דברים לחוות דעתו של המשנה ליועץ המשפטי.

יעקב אשר: לגבי הדבר הזה שבעצם רשות מקומית הסתמכה על כללים מסוימים – שיש לזה גם היבטים כספיים – איך זה בא לידי ביטוי בפועל, זו הסוגיה האמיתית.

מירי רגב: אני מבקשת שהיועץ המשפטי לוועדה יכין לי מסמך עוד הערב, שיגיע ליועץ המשפטי לממשלה, עם כל ההיבטים האלה, כדי שיחווה את דעתו בדיון מחר לקראת הדיון ביום רביעי – שהמשנה יבוא יחד עם עינב והגורמים הרלוונטיים כדי לתת לנו את התשובה.

מירי רגב: אני רוצה שהכללים החדשים – אתם תציגו אותם ביום רביעי.

<חנה פרנקל: יש לך אותם באתר האינטרנט של רשות המים.

מירי רגב: מצוין, אבל אני רוצה שאתם תציגו לי אותם.

<ישראל עינב: פרסמנו אותם.

מירי רגב: מצוין.

מירי רגב: אתם תציגו לי אותם.

<תומר רוזנר: נושא נוסף ששכחתי להתייחס אליו קודם – בנושא טיפול בבעיות של לכאורה טעויות, לכאורה חיובי יתר, לכאורה דברים נוספים.

<תומר רוזנר: למרבה הצער, עד היום לא הופעלו כללים ברורים בנושא הזה, אין מנגנון ברור לבירור תלונות של אזרחים.

<תומר רוזנר: הנושא הזה נותר ללא הסדרה.

<חנה פרנקל: אתה טועה.

<חנה פרנקל: יש לנו כללי אמות מידה מפורטים.

<תומר רוזנר: רק שהם לא מופעלים.

<חנה פרנקל: סליחה.

<תומר רוזנר: רק שהם לא מופעלים.

<חנה פרנקל: שאלת אותנו?

<חנה פרנקל: יש לך טעות גסה ברמת העובדות וגם המשפט.

<תומר רוזנר: לא, אין לי טעות.

<חנה פרנקל: גברת חנה פרנקל, היועצת המשפטית של רשות המים, אם יורשה לי כמה דקות.

<חנה פרנקל: שמעתי הרבה דברים ואני יכולה להישאר רק בגדרי האמירות המשפטיות.

<חנה פרנקל: מדברים על עבריינות, על הפרת החוק, אז בואו נשים דברים כדיוקם, וגם הזכירו את רחובות.

<חנה פרנקל: מיולי 2001, רשויות מקומיות חייבות להתאגד.

<קריאה: 2007.

<חנה פרנקל: מ-2007, סליחה.

<חנה פרנקל: יש לנו 38 רשויות מקומיות, ביניהן רחובות – שהצעת להביא להם את המטבוחה לכלא – שהן עברייניות והן צריכות להקים תאגיד, ואני מזכירה - - -

ירון מזוז: הן לא עברייניות.

ירון מזוז: לפי דעתי הם עושים את הדבר הנכון.

ירון מזוז: דואגים לתושבים ששלחו אותם להיות ראש עיר.

<יול ברדוש: קוראים לזה מרי אזרחים.

<חנה פרנקל: אוקיי, אנחנו בבית המחוקקים, אנחנו רשות המים, אנחנו יציר כפיו של המחוקק.

<חנה פרנקל: ההוראות, גם לעניין התאגידים - - -

מירי רגב: רק שלפעמים הפקידים עלו על המחוקק.

<אבירם דהרי: והפטור ממס על הדיבידנד, שאת מתעלמת ממנו?

<קריאות: - - -

<חנה פרנקל: - - - עוד ברמת נקודת המוצא - - -

<אבירם דהרי: והתשובה שאת צריכה לתת תוך 45 יום.

<אבירם דהרי: הוא היה צריך לענות תוך 45 יום.

<אבירם דהרי: למה הוא לא ענה תוך 45 יום?

<יול ברדוש: יש חוקים נפרדים לרשות המים ולאזרחי מדינת ישראל, זה נפרד - - -

<קריאות: - - -

ירון מזוז: - - - שהוא לא מכיר את התאגיד, מגיע לו פרס.

ירון מזוז: מגיע לתת לו פרס.

מירי רגב: טוב, חברים, אני סוגרת.

<חנה פרנקל: אני רוצה לתת לך תשובות ענייניות לשאלות.

<קריאות: - - -

מירי רגב: אני לא יכולה, הדיון הבא יהיה רק עם אנשי הממשלה.

מירי רגב: זהו, אני לא יכולה ככה, אני מצטערת.

<פיני קבלו: מירי, נאמרים פה דברים קשים על ראשי רשויות, זה לא בסדר.

<קריאה: - - -

מירי רגב: אי-אפשר.

מירי רגב: או שמתייחסים ברצינות לדיון.

מירי רגב: באמת, זה בלתי אפשרי לקיים ככה דיון.

מירי רגב: אף אחד לא היה מוכן ככה לקיים דיון.

<ישראל עינב: אז תאפשרי לה.

<חנה פרנקל: רק משפט, בבקשה.

<חנה פרנקל: אנחנו כמובן פקידי ציבור, אנחנו מחויבים לשרת את הציבור - -

מירי רגב: מאה אחוז.

<חנה פרנקל: - - אנחנו כפופים לחוק, וכל מעשה שלנו נבחן, ואם הוא לא בסדר, יש את בית-המשפט וזה מחובתנו להישמע ולהביא את הכול.

<חנה פרנקל: הנושא הזה ספציפית של החלטת מועצת הרשות על חלוקת דיבידנד לקרית-גת היה נשוא של תביעה של ראש העירייה.

<חנה פרנקל: אני לא יודעת אם אנשים יודעים פה, התביעה הזאת נדחתה בשבוע שעבר על-ידי בית-המשפט, מחוסר סמכות.

<חנה פרנקל: בנוסף, ראש העיר הגיש היום תביעה אישית על הנושא הזה נגד הממונה על התאגידים ונגד ממונה על פניות הציבור – לכל הטענה שאין דבר כזה אצלנו – שעובד מאוד מאוד קשה ומטפל באלפי פניות.

מירי רגב: כולם עובדים קשה, אבל בסוף - - -

<חנה פרנקל: לא, אבל לטענה שזה אות מתה.

<חנה פרנקל: אז רק פה נסגור סוגריים, ואם בית-המשפט היה סבור שעשינו - -

<אבירם דהרי: סליחה, סליחה.

<אבירם דהרי: את מטעה עכשיו.

<אבירם דהרי: גברתי, את מטעה.

<חנה פרנקל: - - שיסבור כמובן שעשינו איזושהי החלטה לא נכונה, אנחנו כמובן - - -

<קריאות: - - -

<יול ברדוש: סליחה, חוסר סמכות לא אומרת שבית-המשפט החליט משהו, עם כל הכבוד.

<יול ברדוש: זה דבר פרוצדורלי, אל תנסי ללמד אותנו משפטים, אנחנו למדנו את זה מספיק טוב.

<יול ברדוש: זה היה כבר בקורס בשנה ב'.

<אבירם דהרי: הוא אמר שבצעד הצהרתי - - -

<ישראל עינב: אי-אפשר ככה.

<ישראל עינב: מה זה, זה הבמה שלך פה?

<אבירם דהרי: לא, אבל אתה יכול - -

<ישראל עינב: זאת לא הבמה שלך, תן לה לדבר.

<ישראל עינב: מספיק כבר עם ההצגות האלה.

<אבירם דהרי: - - להצהיר הצהרה כוזבת חופשי.

<אבירם דהרי: אתה יכול להצהיר הצהרות כוזבות - - -

<ישראל עינב: זה לא פופוליטיקה פה.

<אבירם דהרי: זה לא עניין של פוליטיקה.

<אבירם דהרי: תביא את הכסף.

<קריאה: האזרחים שלנו צריכים את הכסף - - -

<קריאות: - - -

<חנה פרנקל: אם לא היית מתפרץ, היית שומע את - - -

<אבירם דהרי: סליחה, את יועצת משפטית.

<אבירם דהרי: את צריכה להראות לי את הפרוטוקול איך הוא נבחר.

<אבירם דהרי: את יכולה להראות לי?

<חנה פרנקל: אני רוצה לענות, ברשותך.

<אבירם דהרי: את יכולה להראות לי את הפרוטוקול?

<חנה פרנקל: אני מבקשת את הגנת היושבת-ראש לסיים את דברי.

מירי רגב: הדיון הסתיים.

מירי רגב: תודה רבה לכם.

מירי רגב: ביום רביעי יהיה דיון המשך.